На основу члана 19. Закона о јавном информисању и медијима  („Службени гласник РС“, бр.83/14, 58/15, 12/16-Аутентично тумачење), чланa 4-11. Правилника о суфинансирању пројеката за остваривање јавног интереса у области јавног информисања („Службени гласник РС“ брoj 16/16, 8/2017), Одлуке о утврђивању јавног интереса у области јавног информисања Општине Лајковац („Службени гласник Општине Лајковац, број: 1/2018), Одлуке о измени Одлуке о утврђивању јавног интереса у области јавног информисања општине Лајковац („Сл. Гласник општине Лајковац“ бр. 4/2018), члана 3. Oдлуке о покретању поступка за суфинансирање пројеката у области јавног информисања на територији општине Лајковац за 2019. годину, бр. _____________________ године и Одлуке о оправданости доделе државне помоћи мале вредности (de minimis) за суфинансирање пројеката у области јавног информисања на територији општине Лајковац у 2019. години, бр. _______________________. године, Општинска управа општине Лајковац расписује:
ЈАВНИ ПОЗИВ 
за суфинансирање пројеката производње медијских садржаја из области јавног информисања на територији општине Лајковац  у 2019. години


1. НАМЕНА СРЕДСТАВА 

		Средства за суфинансирање пројеката производње медијских садржаја одобраваће се медијима искључиво за пројекте којима се свакодневно прате питања из следећих области које су од јавног интереса за Општину Лајковац:

1. Праћење реализације пројеката за младе и унапређење положаја младих.
2. Информисање о правима, услугама и додатним облицима социјалне заштите.
3. Развој инфраструктуре ( саобраћајне, електроенергетске, водоводне и канализационе) на територији општине Лајковац.
4. Информисање грађана о њиховим правима (заштита права пацијената, приступ информацијам од јавног значаја...)
5. Праћење рада и одлука које доносе органи Општине Лајковац.
6. Изградња јавних вежбалишта на отвореном, нових спортских објеката и инфрастуктуре.
7. Праћење, планирање и трошење новца из општинског буџета.
8. Промовисање успешних студената, ученика, младих спортиста и талентованих уметника.
9. Праћење спровођења донаторских пројеката за које је општина Лајковац добила донације.
10. Извештавање о раду спортских организација.
11. Информисање грађана о одржавању манифестација.
12. Отвореност локалне самоуправе за предлоге и иницијативе грађана.
13. Едукација становништва из руралних подручја о субвенцијама за развој пољопривреде.
14. Праћење и извештавање о мерама активне политике запошљавања.
15. Развој предшколског и школског спорта.
16. Извештавање о политичким догађајима, изборима идр.
17. Неговање верских и традиционалних обичаја.
18. Информисање грађана о градском, приградском и такси превозу путника.
19. Укључивање јавности у процес доношења одлука о висини локалних пореза, накнада и такси.
20. Праћење програма и активности везаних за обележавање Градске славе и Дана општине.
21. Пружање јавних услуга у сеоским подручјима.
22. Подизање свести грађана о значају заштите животне средине.
23. Спровођење мера за смањење загађености ваздуха и праћење буке.
24. Укључивање јавности у процес планирање буџета.
25. Подизање свести о држању домаћих животиња.
26. Пољопривреда и живот на селу.
27. Унапређење локалног институцијалног оквира за заштиту природних добара и споменика културе.
28. Извештавање о раду јавних установа.
29. Подизање свести о ернергетској ефикасности.
30. Медијска подршка осетљивим групама.
31. Промоција општине Лајковац.
32. Укључивање јавности у процес доношења урбанистичких докумената.
33. Информисање о мерама финансијске подршке породице са децом.
34. Информисање о мерама подршке приватном предузетништву.
35. Деловање локалне самоуправе у областима заштите и спашавања.
36. Праћење и извештавање са сајамских манифестација јавног и приватног сектора општине Лајковац.
37. Информисање грађана о утврђивању јавног интереса у циљу експропријације.
38. Информисање из области становања и одржавање зграда.
39. Информисање грађана о условима за изградњу и озакоњење објеката.
40. Укључивање јавности у процеес израде стратешких докумената.
41. Управљање и располагање имовином.
42. Родна равноправност и националне мањине.
43. Праћење и извештавање о програмима збрињавања и помоћи избеглим и интерно расељеним лицима.
44. Сервисне информације.
45. Информисање грађана о правима и обавезама из области здравствене заштите (систематски прегледи, превентивни прегледи, вакцинације, заштита становништва од заразних болести, донирање органа и др.).
46. Едукација родитеља о правима и обавезама ученика и родитеља, области образовања (подизање свести, вршњачко насиље и др.).
47. Занимљивости по трагу новинара.
48. Брига о старим лицима и пензионерима.
Средства се неће одобравати за области којe нису наведенe у Одлуци о утврђивању јавног интереса у области јавног информисања општине Лајковац („Сл. Гласник општине Лајковац“ бр. 1/2018) и Одлуци о измени Одлуке о утврђивању јавног интереса у области јавног информисања општине Лајковац („Сл. Гласник општине Лајковац“ бр. 4/2018).

1. ИЗНОС

Средства за суфинансирање пројеката производње медијских садржаја обезбеђена су Одлуком о буџету општине Лајковац за 2019. годину – Програм 13-Развој културе и информисања, ПА 1201-0004 Остваривање и унапређење јавног интереса у области информисања, функција 830 - Услуге емитовања и штампања - по Правилнику о суфинансирању пројеката за остваривање јавног интереса у области јавног информисања („Службени гласник РС“, бр. 16/2016 и 8/2017), у укупном износу од 5.720.000,00 динара.

2.1.  Најмањи и највећи износ сдредстава који се одобравају по пројекту

Најмањи износ одобрених средстава по пројекту може бити 50.000,00 динара, а највећи износ одобрених средстава по пројекту може бити 3.500.000,00 динара.






3. ПРАВО УЧЕШЋА

На конкурсу може учествовати:

1. Издавач медија чији медиј је уписан у Регистар медија, односно Регистар јавних гласила у Агенцији за привредне регистре;
1. Правно лице, односно предузетник који се бави производњом медијских садржаја и који приложи доказ да ће суфинансиран медијски садржај бити реализован путем медија;
1. Правно лице, односно предузетник, са пројектима организовања и учешћа на стручним, научним и пригодним скуповима, као и са пројектима унапређивања професионалних и етичких стандарда у области јавног информисања.
Изузетно од става 1. тачка 3. овог члана, општина Лајковац не може суфинансирати пројекат издавача медија који није уписан у Регистар медија. 

Право учешћа на Конкурсу немају издавачи који се финансирају из јавних прихода.

Учесник Конкурса може конкурисати само са једним пројектом на једном конкурсу.

Под пројектом се подразумева заокружена програмска целина или део целине (жанровска и временска), којом се доприноси остваривању јавног интереса, у складу са законом.

Ако је учесник конкурса издавач више медија, може на конкурсу учествовати са једним пројектом за сваки медиј.

Учесник конкурса може поднети захтев за суфинансирање највише до 80% укупне вредности пројекта.

Учесник Конкурса коме су додељена средства за пројекат може у току исте календарске године да учествује са истим пројектом на конкурсима расписаним на свим нивоима власти, с тим да укупно додељена средства не прелазе 80 % вредности пројекта.
	
Конкурс се расписује за суфинансирање пројеката чија реализација не може бити дужа од 3 године.

4. КРИТЕРИЈУМИ ЗА ОЦЕНУ ПРОЈЕКАТА

Критеријуми на основу којих ће се оцењивати пројекти пријављени на конкурсу су:

1. Мера у којој је предложена пројектна активност подобна да оствари јавни интерес у области јавног информисања, 
2. Мера пружања веће гаранције привржености професионалним и етичким медијским стандардима.

На основу критеријума из става 1. тачка 1. овог члана, посебно се оцењује:

1.Значај пројекта са становишта:
- остваривање јавног интереса у складу са у Одлуком о утврђивању јавног интереса у области јавног информисања општине Лајковац („Сл. гласник општине Лајковац“ бр. 1/2018) и Одлуком о измени Одлуке о утврђивању јавног интереса у области јавног информисања општине Лајковац („Сл. Гласник општине Лајковац“ бр. 4/2018);
- остваривање намене конкурса;
- усклађености пројекта са реалним проблемима, потребама и приоритетима циљних група;
- индентификованих и јасно дефинисаних потреба циљних група;
- заступљености иновативног елемента у пројекту и новинарско истраживачког приступа. 




2.Утицај и изводљивост са становишта:
- усклађености планираних активности са циљевима, очекиваним резултатима и потребама циљних група;
- степен утицаја пројекта на квалитет информисања циљне групе;
- мерљивости индикатора који омогућавају праћење реализације пројекта;
- разрађености и изводљивости плана реализације пројеката;
- степен развојне и финансијске одрживости пројекта (позитивни ефекти пројекта настављају се након што се оконча подршка).

3. Капацитети са становишта:
- степен организационих и управљачких способности предлагача пројекта;
- неопходних ресурса за реализацију пројекта;
- стручних и професионалних референци предлагача пројекта, које одговарају предложеним циљевима и активностима пројекта.

4. Буџет и оправданост трошкова са становишта:
- прецизности и разређеност буџета пројекта, који показује усклађеност предвиђеног трошка са пројектним активностима;
- економске опрвданости предлога буџета у односу на циљ и пројектне активности трошкова производње медијских садржаја по врстама медија..

На основу критеријума под тачком 2. посебно се оцењује:

1. Да ли су учеснику конкурса изречене мере од стране државних органа, регулаторних тела или тела саморегулације у последњиг годину дана, због кршења професионалних и етичких стандарда,  
1. Доказ о томе да су након изрицања казни или мера предузете активности које гарантују да се сличан случај неће поновити.


ПОСЕБНИ КРИТЕРИЈУМИ за оцењивање пројеката су :

1. доступност (покривеност фреквенцијом и дистрибуција) медијских садржаја већем броју корисника првенствено на територији општине Лајковац
2. оригиналност и значај пројекта за кориснике општине Лајковац
3. гледаност, слушаност и праћење медија преко којих се информише већи број грађана општине Лајковац.


       5.    РОКОВИ 

Пријаве на Конкурс подносе се у року од 15 дана од дана објављивања у дневном листу „АЛО“ и на званичној интернет страни општине Лајковац www.lajkovac@org.rs.

Одлука о расподели средстава доноси се најкасније у року од  90 дана од дана закључења конкурса.

Корисник средстава дужан је да извештај о реализацији утрошених средстава достави до 31.01.2020. године.



6. ДОКУМЕНТАЦИЈА

Пријава се подноси путем јединствених образаца који се могу преузети са сајта општине Лајковац: Образац 1 (пријава и табела)

Учесник конкурса је обавезан да поред јединствених образаца приложи и следећа документа у једном примерку:
a. фотокопију решења о регистрацији правног лица или предузетника у Агенцији за привредне регистре или достављање матичног броја за приступ подацима у АПР-у;
b. фотокопију решења о регистрацији из Регистра медија односно Регистра јавних гласила у Агенцији за привредне регистре или достављање регистарског броја за приступ подацима у АПР-у;
c. фотокопију дозволе за емитовање радио и/или ТВ програма издата од регулаторног тела за електронске медије;	
d. оверену изјаву/сагласност медија (или више њих) да ће програмски садржај бити емитован/објављен у том медију ( обавезно само за правна лица и предузетнике регистроване за продукцију телевизијског и радијског програма);
e. оверену изјаву да нема изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда односно оверена изјава о томе да су након изрицања казни и мера предузете активности којом гарантују да се сличан случај неће поновити.

Учесник конкурса који је поднео пројекат са непотпуном или непрецизно попуњеном документацијом, обавештава се да недостатак отклони у накнадно одређеном року.

Пројекат учесника конкурса који у накнадно одређеном року не достави тражену документацију, не разматра се.

Учеснику конкурса који није поднео ниједан прописани документ наведен у јавном позиву за учешће на конкурсу, осим обрасца за пријаву, не доставља се обавештење из става 3. овог члана и његов пројекат се не разматра.

Пројекат који је достављен након прописаног рока за подношење, не разматра се.

Одељење за општу управу и друштвене делатности Општинске управе општине Лајковац сачињава записник о испуњености услова за учешће на конкурсу, за све пристигле пројекте и доставља записник члановима комисије.


7.  ПОЗИВ ЗА УЧЕШЋЕ У РАДУ КОМИСИЈЕ

          Позивају се новинарска и медијска удружења, регистрована најмање три године пре расписивања Јавног Позива, да предложе чланове конкурсне комисије. Позивају се и медијски стручњаци заинтересовани за учешће у раду комисије да се писаним путем обрате Општинској управи општине Лајковац. Уз предлог за чланове комисије доставити и кратке биографије.

Предлоге слати до закључења Јавног позива, односно 15 дана од дана објављивања Јавног позива у дневном листу „АЛО“ и на званичној интернет страни општине Лајковац www.lajkovac@org.rs на адресу:

Општина Лајковац,
Општинска управа,
Одељење за општу управу и друштвене делатности
Омладински трг бр.1, 
14224 Лајковац, за Конкурсну комисију Јавног позива за суфинансирање пројеката производње медијског садржаја а ради остваривања јавног интереса, или лично на писарници Општинске управе општине Лајковац

8. ОПШТЕ ИНФОРМАЦИЈЕ

Јавни позив и Образац за пријаву објављују се и на сајту општине Лајковац, где су видљиви и доступни све време трајања Јавног Позива.

Пријаве слати до закључења Јавног Позива односно 15 дана од дана објављивања Јавног Позива у дневном листу „АЛО“ и на званичној интернет страни општине Лајковац www.lajkovac@org.rs на адресу:

Општина Лајковац,
Општинска управа,
Одељење за општу управу и друштвене делатности
Омладински трг бр.1, 
14224 Лајковац, за Јавни позив за суфинансирање пројеката производње медијских садржаја из области јавног информисања на територији општине Лајковац  у 2019. години, а ради остваривања јавног интереса или лично на Писарници Општинске управе општине Лајковац.

Пријаве које стигну ван прописаног рока или на погрешном обрасцу, неће бити разматране.

Решење о суфинансирању пројеката по расписаном Јавном позиву, биће објављено на интернет страници општине Лајковац, и достављено свим учесницима конкурса у електронској форми.

Конкурсни материјал се не враћа.

Додатне информације се могу добити радним даном од 7.00 до 15.00 часова на телефон 014/3433-113


                       		      ОПШТИНСКА УПРАВА ОПШТИНЕ ЛАЈКОВАЦ

